|  |  |  |
| --- | --- | --- |
|  | «Қазақстан Республикасы Денсаулық сақтау министрлігінің Медициналық және фармацевтикалық бақылау комитеті» РММ төрағасының 20\_\_ жылғы «\_\_\_\_»\_\_\_\_\_\_\_\_\_\_\_\_№ \_\_\_\_\_\_\_\_\_\_\_\_\_\_ бұйрығымен**БЕКІТІЛГЕН** |  |
|  |  |  |
|  |  |  |

**Дәрілік препаратты медициналық қолдану**

**жөніндегі нұсқаулық** (**Қосымша парақ)**

##### **Препараттың саудалық атауы**

##### Сутегi асқын тотығы

## Халықаралық патенттелмеген атауы

Жоқ

**Дәрiлік түрi**

Сыртқа қолдануға арналған ерітінді, 3% 100 мл

**Фармакотерапиялық тобы**

Дерматология. Антисептиктер және дезинфекциялайтын препараттар. Басқа антисептиктер және дезинфекциялайтын препараттар. Сутегі асқын тотығы

ATХ коды D08AX01

**Қолданылуы**

– беткейлік ластанған жараларды алғашқы өңдеуде, жараны іріңнен тазалауда

– стоматит, баспа, гинекологиялық аурулар кезінде шырышты қабықтарды өңдеу үшін

– беткейлік жаралардан капиллярлық қан кетуді, мұрыннан қан кетуді тоқтатуда

**Қолданудың басталуына дейін қажетті мәліметтер тізбесі**

***Қолдануға болмайтын жағдайлар***

– әсер етуші затқа немесе 6.1 бөлімде көрсетілген қосымша заттардың кез-келгеніне аса жоғары сезімталдық

***Қолдану кезіндегі қажетті сақтандыру шаралары***

Ерітіндінің көзге түсуінен аулақ болу керек.

Қуыстарды шаю үшін қолданбайды. Окклюзиялық таңғыштардың астына пайдалану ұсынылмайды. Препарат жарыққа және жылуда тұрақсыз.

***Басқа дәрілік заттармен өзара әрекеттесуі***

Сутегі асқын тотығының ерітіндісі сiлтiлi ортада, металл тұздары, күрделі радикалдар, кейбір оксиданттар болғанда ыдырайды және белсенділігін жоғалтады.

***Арнайы ескертулер***

Терінің, көздің және шырышты қабықтардың тітіркенуі (қосымша зат: натрий бензоаты)

*Педиатрияда қолдану*

Қарсы көрсетілімі жоқ.

*Жүктілік немесе лактация кезінде қолдану*

Қарсы көрсетілімі жоқ.

*Дәрілік заттың көлік құралын немесе қауіптілігі зор механизмдерді басқару қабілетіне әсер ету ерекшеліктері*

Препаратты қолдану көлік құралдарын немесе қауіптілігі зор механизмдерді басқару қабілетіне ықпал етпейді.

**Қолдану жөніндегі нұсқаулар:**

***Енгізу әдісі және жолы***

Жараларды өңдеу үшін ерітіндіні терінің зақымданған жеріне жағады.

Шаю үшін сутегі асқын тотығының бір ас қасығын бір стақан суда ерітеді.

Аппликация үшін зақымданған жерді сутегі асқын тотығының ерітіндісінде суланған дәке немесе мақта тампонмен өңдейді.

***Емдеу ұзақтығы***

Емдеу ұзақтығы қол жеткізген әсерге байланысты.

***Артық дозалану жағдайында қабылдау қажет болатын шаралар***

Анықталмаған

***Дәрілік препаратты қолдану тәсілін түсіндіру үшін медициналық қызметкер кеңесіне жүгіну ұсынымдары***

Дәрілік препаратты қабылдамас бұрын дәрігер немесе фармацевт кеңесіне жүгініңіз.

**Дәрілік препаратты стандартты қолдану кезінде көрініс беретін жағымсыз реакциялар сипаттамасы және осы жағдайда қабылдау керек шаралар**

– жараны өңдеген кезде ашытуды сезіну

– аллергиялық реакциялар

**Жағымсыз дәрілік реакциялар туындағанда медициналық қызметкерге, фармацевтикалық қызметкерге немесе, дәрілік препараттардың тиімсіздігі туралы хабарламаларды қоса, дәрілік препараттарға болатын жағымсыз реакциялар (әсерлер) жөніндегі ақпараттық деректер базасына тікелей хабарласу керек:**

Қазақстан Республикасы Денсаулық сақтау министрлігі Медициналық және фармацевтикалық бақылау комитеті «Дәрілік заттар мен медициналық бұйымдарды сараптау ұлттық орталығы» ШЖҚ РМК

<http://www.ndda.kz>

**Қосымша мәліметтер**

***Дәрілік препарат құрамы***

100 мл ерітіндінің құрамында

*белсендi зат -* сутегі асқын тотығы (сутегі асқын тотығының 30% мөлшеріне шаққанда) – 10.0 г,

*қосымша заттар:* натрий бензоаты, тазартылған су.

***Сыртқы түрінің, иісінің, дәмінің сипаттамасы***

Түссіз, мөлдір, иіссіз немесе әлсіз өзіне тән иісі бар сұйықтық

##### **Шығарылу түрi мен қаптамасы**

100 мл-ден полиэтиленнен жасалған тығындармен тығындалған бұралатын қақпақтары бар пластик құтыларда.

Құтылар медициналық қолдануы жөніндегі қазақ және орыс тілдеріндегі нұсқаулықтың тиісті санымен бірге гофрланған картоннан жасалған қорапқа салынады.

**Жарамдылық мерзімі**

2 жыл

Жарамдылық мерзімі өткеннен кейін қолдануға болмайды!

***Сақтау шарттары***

Жарықтан қорғалған жерде 25 оС-ден аспайтын температурада сақтау керек.

Балалардың қолы жетпейтін жерде сақтау керек!

**Дәріханалардан босатылу шарттары**

Рецептісіз

**Өндіруші туралы мәліметтер**

«СУЛТАН» ЖШС, Қазақстан Республикасы

041613, Алматы облысы, Талғар ауданы, Еркін ауылы, Б.Момышұлы көшесі, 5 үй.

Тел./факс: 8 (727) 3054865, 3054986

Электронды поштасы: toosultan@list.ru

**Тіркеу куәлігінің ұстаушысы**

«СУЛТАН» ЖШС, Қазақстан Республикасы

041613, Алматы облысы, Талғар ауданы, Еркін ауылы, Б.Момышұлы көшесі, 5 үй.

Тел./факс: 8 (727) 3054865, 3054986

Электронды поштасы: toosultan@list.ru

**Қазақстан Республикасы аумағында тұтынушылардан дәрілік заттар сапасына қатысты шағымдар (ұсыныстар) қабылдайтын және дәрілік заттың тіркеуден кейінгі қауіпсіздігін қадағалауға жауапты ұйымның атауы, мекенжайы және байланыс деректері (телефон, факс, электронды пошта)**

«СУЛТАН» ЖШС, Қазақстан Республикасы

041613, Алматы облысы, Талғар ауданы, Еркін ауылы, Б.Момышұлы көшесі, 5 үй.

Тел./факс: 8 (727) 3054865, 3054986

Электронды поштасы: toosultan@list.ru